# Animal Crossing: Wild World

### Fra Wikipedia, den frie encyklopedi

Opprydning: Denne artikkelen trenger en opprydning for å oppnå en høyere standard. Du kan hjelpe Wikipedia med å forbedre den.

Animal Crossing: Wild World er et spill utviklet og utgitt av Nintendo til Nintendo DS, og er oppfølgeren til spillet Animal Crossing til Nintendo GameCube. Spillet ble lansert i Europa 31. mars 2006.

Spillet er et «virkelig liv-simulator» i likhet med The Sims, men Wild World legger enda mindre vekt på det å oppnå mål i spillet. Spillet har ingen spillerstatus som må holdes oppe, så det er ingenting man er nødt til å gjøre for å holde spilleren i live. Spillet er i så måte mye mer fritt enn The Sims, spillerne kan gjøre akkurat hva de vil i spillet uten å risikere å «tape».

## [rediger] Beskrivelse av spillet

Spillet går ut på at spilleren flytter inn i en virtuell by bosatt av forskjellige dyr som oppfører seg som mennesker. Man kan prate med dyrene som bor i byen, og avhengig av forholdet man har til dyrene kan det hende man får gaver fra dem, som møbler, tapeter og gulvtepper. Man kan også gå rundt i byen og plukke opp frukt, fiske, fange insekter og grave opp fossiler og andre ting, og alt dette kan man enten selge i butikken, eller putte i huset. I butikken kan man også kjøpe møbler og annet utstyr, som fiskestang for å fiske og håv for å fange insekter.

Man kan styre spillet enten med knappene eller via berøringsskjermen. Man spiller på den nederste skjermen, og hvis man bruker berøringsskjermen kan man da flytte rundt ved å peke dit man ønsker å gå, og plukke opp ting ved å trykke på dem. Den øverste skjermen viser vanligvis himmelen eller taket, men når man viser menyen i spillet, blir spillområdet flyttet til øverste skjerm.

## [rediger] Tiden i spillet

Tiden i spillet følger den interne klokken i DSen, og når det er natt, vil det være natt i spillet også. Datoen bestemmer også hvilken årstid det er: Om vinteren vil det være snø, for eksempel. Dato og klokkeslett påvirker hvilke fisker og insekter som det er mulig fange, og det finnes også forskjellige hendelser som skjer på bestemte datoer eller tid på året. Til forskjell fra spillet på Nintendo GameCube er alle helligdager i spillet fiktive.

## [rediger] Oppgaver i spillet

Det er enkelte oppgaver i spillet som spilleren kan forsøke å fullføre. Blant annet er det mulig å utvide størrelsen på huset sitt ved å først tilbakebetale prisen på det nåværende huset. Etter hver utvidelse kan man gjøre det samme for å få enda større hus. Det er også et museum i byen hvor man kan donere en av hver type av fisk, insekter, fossiler og malerier, og spilleren kan da forsøke å fylle museet.

Som sagt kan man også prøve å opprette et godt forhold til innbyggerne i byen ved å prate med dem hver dag, og ved å sende brev til dem. Innbyggere som ikke føler seg ønsket vil flytte ut av byen, men etter hvert vil nye dyr flytte inn i byen.

## [rediger] Wi-Fi

Wild World støtter Wi-Fi-tilkobling, og man kan invitere andre Wild World-spillere til å besøke byen sin, eller man kan dra til andres byer. Når man gjør det kan man utveksle gjenstander og prate med hverandre ved å skrive med skjermtastaturet i spillet.

Det kan også hende at man får brev og meldinger fra Nintendo når man kobler seg til Wi-Fi. Ellers er det også mulig å besøke hverandres byer direkte mellom DS, uten å koble til internett.

Hentet fra «http://no.wikipedia.org../../../w/i/l/Animal_Crossing%7E_Wild_World_490b.html»

Kategorier: Opprydning 2006-11 | Data- og videospill | Nintendo DS-spill

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- Français
- Nederlands
- 日本語
- Polski
- Português
- Suomi
- Svenska